title: Komisijas Īstenošanas regula (ES) 2021/180 (2021. gada 9. februāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Dalmatinska pečenica” (AĢIN))

text:
                  16.2.2021

                  LV

                  Eiropas Savienības Oficiālais Vēstnesis

                  L 53/98

         KOMISIJAS ĪSTENOŠANAS REGULA (ES) 2021/180
         (2021. gada 9. februāris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Dalmatinska pečenica” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums, kurā lūgts reģistrēt nosaukumu “Dalmatinska pečenica”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Dalmatinska pečenica” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Dalmatinska pečenica” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 9. februārī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 309, 18.9.2020., 9. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2021/181 (2021. gada 15. februāris), ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (Dokuments attiecas uz EEZ)

text:
                  16.2.2021

                  LV

                  Eiropas Savienības Oficiālais Vēstnesis

                  L 53/99

         KOMISIJAS ĪSTENOŠANAS REGULA (ES) 2021/181
         (2021. gada 15. februāris),
         ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 834/2007 (2007. gada 28. jūnijs) par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 16. panta 1. punktu un 3. punkta a) apakšpunktu, 21. panta 2. punktu un 22. panta 1. punktu,
         tā kā:

                     (1)

                     Komisijas Regulas (EK) Nr. 889/2008 (2) 42. panta b) punktā noteikts, ka, ja nav pieejamas bioloģiski audzētas jaunvistas, līdz 2020. gada 31. decembrim bioloģiskajā ganāmpulka vienībā ar konkrētiem nosacījumiem drīkst iekļaut olu ražošanai paredzētas nebioloģiski audzētas jaunvistas, kas nav vecākas par 18 nedēļām.

                     (2)

                     Olu ražošanai paredzētu jaunvistu bioloģiska audzēšana Savienības tirgū nav bijusi kvalitatīvā un kvantitatīvā ziņā pietiekama putnkopju vajadzību nodrošināšanai. Tikmēr Covid-19 pandēmijas uzliesmojuma un ar to saistītās sabiedrības veselības krīzes dēļ ar Eiropas Parlamenta un Padomes Regulu (ES) 2020/1693 (3) Eiropas Parlamenta un Padomes Regulas (ES) 2018/848 (4) piemērošanas sākumdiena, līdz ar citiem attiecīgajiem Regulā (ES) 2018/848 minētajiem datumiem, tika atlikta par vienu gadu. Līdz ar to arī diena, kurā sāks piemērot Komisijas Īstenošanas regulu (ES) 2020/464 (5), ar ko, citstarp, paredzēti sīkāki noteikumi par jaunvistu bioloģisko ražošanu, tiks atlikta līdz 2022. gada 1. janvārim. Tāpēc, lai atvēlētu vairāk laika olu ražošanai paredzētu jaunvistu bioloģiskās audzēšanas attīstībai un līdz jaunajiem Regulas (ES) 2018/848 un Īstenošanas regulas (ES) 2020/464 piemērošanas sākuma datumiem nodrošinātu bioloģisko olu ražošanas nepārtrauktību, to ražošanas izņēmuma noteikumu piemērošanas termiņš, kuri ļauj izmantot olu ražošanai paredzētas nebioloģiski audzētas jaunvistas, kas nav vecākas par 18 nedēļām, būtu jāpagarina līdz 2021. gada 31. decembrim.

                     (3)

                     Saskaņā ar Regulas (EK) Nr. 889/2008 43. pantu, ja lauksaimnieki nespēj iegūt barību, kas satur tikai bioloģiskajā ražošanā iegūtas olbaltumvielas, 2018., 2019. un 2020. kalendārajā gadā 12 mēnešu laikposmā cūkām un mājputniem drīkst izbarot ne vairāk kā 5 % barības, kas satur nebioloģiski ražotas olbaltumvielas.

                     (4)

                     Bioloģiski ražotas olbaltumvielas saturoša barība Savienības tirgū nav bijusi kvalitatīvā un kvantitatīvā ziņā pietiekama, lai apmierinātu bioloģiskajās saimniecībās audzētu cūku un mājputnu ēdināšanas vajadzības. Dzīvnieku barības bioloģisko proteīnaugu ražošanas apjoms joprojām nespēj apmierināt pieprasījumu. Tāpēc ir lietderīgi uz vēl vienu kalendāro gadu līdz Regulas (ES) 2018/848 jaunajai piemērošanas sākumdienai pagarināt iespēju izmantot ierobežotu procentuālo daudzumu barības, kas satur nebioloģiski ražotas olbaltumvielas, jo īpaši tādu noteikumu nolūkā, kuri attiecas uz cūku un mājputnu ēdināšanu un ir paredzēti minētās regulas II pielikuma II daļas 1.9.3.1. punkta c) apakšpunktā un 1.9.4.2. punkta c) apakšpunktā.

                     (5)

                     Vairākas dalībvalstis saskaņā ar Regulas (EK) Nr. 834/2007 16. panta 3. punkta b) apakšpunktu ir iesniegušas Komisijai un pārējām dalībvalstīm dokumentāciju par konkrētām vielām, lai par tām saņemtu attiecīgu atļauju un iekļautu tās Regulas (EK) Nr. 889/2008 V un VIII pielikumā. Minēto dokumentāciju ir izskatījusi ekspertu grupa tehnisku padomu sniegšanai par bioloģisko ražošanu (EGTOP) un Komisija.

                     (6)

                        EGTOP savos ieteikumos attiecībā uz barības sastāvdaļām un barības piedevām (6) ir secinājusi, ka “monoamonija fosfāts (amonija dihidrogēnortofosfāts)”, ko izmanto kā minerālbarību, atbilst bioloģiskās akvakultūras mērķiem un principiem. Tāpēc šī viela būtu jāiekļauj Regulas (EK) Nr. 889/2008 V pielikuma 1. iedaļā, attiecinot to tikai uz akvakultūru. Skaidrības labad tabula minētajā iedaļā būtu jāaizstāj pilnībā.

                     (7)

                        EGTOP savos ieteikumos attiecībā uz pārtikas piedevām un pārtikas pārstrādes palīglīdzekļiem (7) ir secinājusi, ka “nātrija algināts”, kuru kā piedevu izmanto, lai desai, ko ražo no gaļas, veidotos ādiņa, “kalcija hlorīds”, ko kā pārstrādes palīglīdzekli izmanto šim pašam nolūkam, proti, lai desai, ko ražo no gaļas, veidotos ādiņa, un “aktīvā ogle”, ko kā pārstrādes palīglīdzekli izmanto dzīvnieku izcelsmes pārtikas produktos, atbilst bioloģiskās ražošanas mērķiem un principiem. Tāpēc šīs vielas būtu jāiekļauj Regulas (EK) Nr. 889/2008 VIII pielikumā.

                     (8)

                     Tāpēc Regula (EK) Nr. 889/2008 būtu attiecīgi jāgroza.

                     (9)

                     Skaidrības un juridiskās noteiktības labad šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī, un tā būtu jāpiemēro no 2021. gada 1. janvāra līdz 2021. gada 31. decembrim.

                     (10)

                     Šajā regulā paredzētie pasākumi ir saskaņā ar Bioloģiskās ražošanas komitejas atzinumu,

               IR PIEŅĒMUSI ŠO REGULU.

            1. pants
            Regulu (EK) Nr. 889/2008 groza šādi:

                        1)

                        regulas 42. panta b) punktā “2020. gada 31. decembri” aizstāj ar “2021. gada 31. decembrim”;

                        2)

                        regulas 43. panta otro daļu aizstāj ar šādu:
                        “Maksimālais procentuālais daudzums barības, kas satur nebioloģiski ražotas olbaltumvielas un ko 2018., 2019., 2020. un 2021. kalendārajā gadā 12 mēnešu laikposmā atļauts izbarot minētajām sugām, ir 5 %.”;

                        3)

                        regulas V un VIII pielikumu groza saskaņā ar šīs regulas pielikumu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            To piemēro no 2021. gada 1. janvāra līdz 2021. gada 31. decembrim.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 15. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 189, 20.7.2007., 1. lpp.

            (2)  Komisijas Regula (EK) Nr. 889/2008 (2008. gada 5. septembris), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).

            (3)  Eiropas Parlamenta un Padomes Regula (ES) 2020/1693 (2020. gada 11. novembris), ar ko Regulu (ES) 2018/848 par bioloģisko ražošanu un bioloģisko produktu marķēšanu groza attiecībā uz tās piemērošanas datumu un dažiem citiem minētajā regulā norādītiem datumiem (OV L 381, 13.11.2020., 1. lpp.).

            (4)  Eiropas Parlamenta un Padomes Regula (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.).

            (5)  Komisijas Īstenošanas regula (ES) 2020/464 (2020. gada 26. marts), ar ko nosaka konkrētus noteikumus par Eiropas Parlamenta un Padomes Regulas (ES) 2018/848 piemērošanu attiecībā uz dokumentiem, kuri vajadzīgi pārejas periodu atzīšanai ar atpakaļejošu spēku, attiecībā uz bioloģisko produktu ražošanu un dalībvalstu sniedzamo informāciju (OV L 98, 31.3.2020., 2. lpp.).

            (6)  Galīgais ziņojums par pārtiku (VI) un dzīvnieku barību (IV):
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            (7)  Galīgais ziņojums par pārtiku (VI) un dzīvnieku barību (IV):
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            PIELIKUMS
            Regulas (EK) Nr. 889/2008 V un VIII pielikumus groza šādi:

                        1)

                        V pielikuma 1. iedaļas tabulu aizstāj ar šādu:

                                                “Atļauja

                                                Viela

                                                Lietošanas nosacījumi

                                    A

                                    Kaļķi saturošas ūdensdzīvnieku čaulas

                                    A

                                    Kaļķainās jūras aļģes (Maerl)

                                    A

                                    Kaļķainās jūras aļģes (Lithothamnion)

                                    A

                                    Kalcija glikonāts

                                    A

                                    Kalcija karbonāts

                                    A

                                    Defluorinēts monokalcija fosfāts

                                    A

                                    Defluorinēts dikalcija fosfāts

                                    A

                                    Magnija oksīds (bezūdens magnija oksīds)

                                    A

                                    Magnija sulfāts

                                    A

                                    Magnija hlorīds

                                    A

                                    Magnija karbonāts

                                    A

                                    Kalcija–magnija fosfāts

                                    A

                                    Magnija fosfāts

                                    A

                                    Mononātrija fosfāts

                                    A

                                    Kalcija–nātrija fosfāts

                                    A

                                    Monoamonija fosfāts (amonija dihidrogēnortofosfāts)

                                    Tikai akvakultūrā”;

                                    A

                                    Nātrija hlorīds

                                    A

                                    Nātrija bikarbonāts

                                    A

                                    Nātrija karbonāts

                                    A

                                    Nātrija sulfāts

                                    A

                                    Kālija hlorīds

                        2)

                        regulas VIII pielikumu groza šādi:

                                    a)

                                    A iedaļas tabulā ierakstā par E 401 – nātrija alginātu pēdējā slejā pievieno vārdkopu “un desas, ko ražo no gaļas”;

                                    b)

                                    B iedaļas tabulu groza šādi:

                                                i)

                                                ierakstā par kalcija hlorīdu trešajā slejā iekļauj “X” un pēdējā slejā pievieno vārdkopu “Attiecībā uz dzīvnieku izcelsmes pārtikas produktiem: desas, ko ražo no gaļas”;

                                                ii)

                                                ierakstā par aktīvo ogli, trešajā slejā iekļauj “X”.


title: Komisijas Īstenošanas regula (ES) 2021/238 (2021. gada 16. februāris), ar ko Īstenošanas regulu (ES) 2020/532 groza attiecībā uz tādu atkāpi no Īstenošanas regulas (ES) Nr. 180/2014 un (ES) Nr. 181/2014, kura attiecas uz Savienības attālākajos reģionos un Egejas jūras nelielajās salās lauksaimniecības jomā īstenoto īpašo pasākumu pārbaudēm

text:
                  17.2.2021

                  LV

                  Eiropas Savienības Oficiālais Vēstnesis

                  L 56/10

         KOMISIJAS ĪSTENOŠANAS REGULA (ES) 2021/238
         (2021. gada 16. februāris),
         ar ko Īstenošanas regulu (ES) 2020/532 groza attiecībā uz tādu atkāpi no Īstenošanas regulas (ES) Nr. 180/2014 un (ES) Nr. 181/2014, kura attiecas uz Savienības attālākajos reģionos un Egejas jūras nelielajās salās lauksaimniecības jomā īstenoto īpašo pasākumu pārbaudēm
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 62. panta 2. punkta pirmās daļas a) un b) apakšpunktu,
         ņemot vērā Eiropas Parlamenta un Padomes Regulu (ES) Nr. 228/2013 (2013. gada 13. marts), ar ko ievieš īpašus pasākumus lauksaimniecības jomā attālākajiem Eiropas Savienības reģioniem un atceļ Padomes Regulu (EK) Nr. 247/2006 (2), un jo īpaši tās 8. pantu un 18. panta 1. punkta otro daļu,
         ņemot vērā Eiropas Parlamenta un Padomes Regulu (ES) Nr. 229/2013 (2013. gada 13. marts), ar ko nosaka īpašus pasākumus lauksaimniecībā par labu Egejas jūras nelielajām salām un atceļ Padomes Regulu (EK) Nr. 1405/2006 (3), un jo īpaši tās 7. pantu, 11. panta 3. punktu un 14. panta 1. punkta otro daļu,
         tā kā:

                     (1)

                     Covid-19 pandēmijas apstākļos un dalībvalstīs ieviesto plašo pārvietošanās ierobežojumu dēļ visās dalībvalstīs radušās ārkārtējas administratīvas grūtības prasītajā skaitā ieplānot un paveikt savlaicīgas pārbaudes uz vietas.

                     (2)

                     Šādiem apstākļiem nav precedenta, tāpēc minētās grūtības jāatvieglo, attiecībā uz dažām administratīvajām pārbaudēm un pārbaudēm uz vietas atkāpjoties no vairākām Īstenošanas regulām, ko piemēro kopējās lauksaimniecības politikas jomā.

                     (3)

                     Komisijas Īstenošanas regulā (ES) 2020/532 (4) ir paredzētas atkāpes, citstarp, no Komisijas Īstenošanas regulas (ES) Nr. 809/2014 (5), (ES) Nr. 180/2014 (6) un (ES) Nr. 181/2014 (7)

                     (4)

                     Īstenošanas regulas (ES) Nr. 180/2014 22. pantā un Īstenošanas regulas (ES) Nr. 181/2014 20. pantā paredzēts, ka attiecīgās dalībvalstis, pārbaudot Savienības attālākajos reģionos un Egejas jūras nelielajās salās lauksaimniecības jomā īstenotos īpašos pasākumus, visos attiecīgajos gadījumos izmanto integrēto administrācijas un kontroles sistēmu. Tāpēc šīm kontrolēm mutatis mutandis piemēro Īstenošanas regulas (ES) 2020/532 I nodaļā noteiktās atkāpes, kuras attiecas uz integrētajā administrācijas un kontroles sistēmā veiktajām tiešo maksājumu un savstarpējās atbilstības kontrolēm.

                     (5)

                     Tomēr dažas pārbaudes uz vietas, kuras attiecas uz Savienības attālākajos reģionos un Egejas jūras nelielajās salās lauksaimniecības jomā īstenotajiem īpašajiem pasākumiem, ar integrēto administrācijas un kontroles sistēmu nav saistītas, un izrādījās, ka Īstenošanas regulas (ES) 2020/532 II nodaļā paredzētās atkāpes nav pietiekamas, lai novērstu radušās grūtības saistībā ar to, ka attālāko reģionu ģeogrāfiskās nošķirtības dēļ bija sarežģīti šīs pārbaudes veikt precīzi un noteiktajā termiņā.

                     (6)

                     Tāpēc ir lietderīgi Īstenošanas regulas (ES) 2020/532 II nodaļā minētās atkāpes attiecināt arī uz alternatīvu pierādījumu izmantošanu un/vai pielāgotu kalendāro grafiku, ar nosacījumu, ka atkāpes tiks izmantotas pasākumu īstenošanas pareizības verificēšanas nolūkā un tiks saglabāts pienācīgs ticamības līmenis.

                     (7)

                     Ņemot vērā, ka šī regula Covid-19 pandēmijas dēļ paredz papildu atkāpi no Īstenošanas regulas (ES) Nr. 180/2014 un (ES) 181/2014 attiecībā uz 2020. pieprasījumu gadu, tai būtu jāstājas spēkā dienā, kad to publicē Eiropas Savienības Oficiālajā Vēstnesī, un tā būtu jāpiemēro ar atpakaļejošu spēku no tā paša datuma, no kura piemēro Īstenošanas regulu (ES) 2020/532.

                     (8)

                     Regulas (ES) Nr. 1306/2013 59. panta 5. punktā paredzēts, ka dalībvalstīm jānodrošina uz vietas veicamo pārbaužu minimālāis daudzums, kas nepieciešams efektīvai risku pārvaldībai, un nepieciešamības gadījumā pārbaužu minimālāis daudzums jāpalielina. Ņemot vērā minēto pienākumu iedabu un kontroles centienu proporcionalitāti Covid-19 pandēmijas apstākļos, dalībvalstīm, kas izmanto Īstenošanas regulā (ES) 2020/532 paredzētās atkāpes, attiecībā uz nākamo pieprasījumu gadu būtu jāatļauj neņemt vērā veikto pārbaužu rezultātus. Tomēr kontroles intensitātes palielinājums, kas būtu bijis jāpiemēro 2020. pieprasījumu gadā, atbilstoša palielinājuma veidā būtu jāpiemēro 2021. pieprasījumu gadā.

                     (9)

                     Tāpēc Īstenošanas regula (ES) 2020/532 būtu attiecīgi jāgroza.

                     (10)

                     Šajā regulā paredzētie pasākumi ir saskaņā ar Tiešo maksājumu komitejas atzinumu,

               IR PIEŅĒMUSI ŠO REGULU.

            1. pants
            Īstenošana regulu (ES) 2020/532 groza šādi:

                        1)

                        regulas 12. pantam pievieno šādus punktus:

                           “5.   Ja Covid-19 pandēmijas ierobežošanas nolūkā noteikto pasākumu dēļ dalībvalstis nespēj pārbaudes uz vietas attiecībā uz īpašajiem pasākumiem, kas noteikti par labu attālākajiem reģioniem, izpildīt saskaņā ar Īstenošanas regulas (ES) Nr. 180/2014 16. panta 2. punkta un 22. panta noteikumiem, tad, atkāpjoties no minētajiem pantiem, dalībvalstis var nolemt, ka:

                                       a)

                                       uz vietas veicamās pārbaudes drīkst aizstāt ar jaunajām tehnoloģijām, tostarp ģeomarķētiem fotoattēliem, datētiem fotoattēliem, datētiem drona pārlidojuma ziņojumiem, videokonferencēm ar atbalsta saņēmējiem vai jebkādiem attiecīgiem dokumentāriem pierādījumiem, kuri varētu palīdzēt verificēt pasākumu īstenošanas pareizību;

                                       b)

                                       attiecībā uz 2020. pieprasījumu gadu šīs pārbaudes drīkst veikt visu gadu jebkurā laikā, kad ir iespējams pārbaudīt atbilstības nosacījumu ievērošanu, t. sk. pēc galīgā maksājuma veikšanas.

                                 Lai saglabātu pienācīgu pārliecību par izdevumu likumību un pareizību un par atbilstību savstarpējās atbilstības prasībām un standartiem, dalībvalstis, kas izmanto pirmajā daļā paredzētās atkāpes un jo īpaši maina pārbaužu kalendāro grafiku vai samazina pārbaužu skaitu, nosaka alternatīvas metodikas izmantošanas procedūras.

                           6.   Kad Regulas (ES) Nr. 1306/2013 59. panta 5. punktu piemēro attiecībā uz nākamo pieprasījumu gadu, to pārbaužu rezultātus, kas veiktas saskaņā ar šā panta 2. un 4. punktu, neņem vērā. Tomēr kontroles intensitātes palielinājumu, kas 2020. pieprasījumu gadā būtu bijis jāpiemēro saskaņā ar minētās regulas 59. panta 5. punktu, atbilstoša palielinājuma veidā piemēro 2021. pieprasījumu gadā.”;

                        2)

                        regulas 13. pantam pievieno šādus punktus:

                           “5.   Ja Covid-19 pandēmijas ierobežošanas nolūkā noteikto pasākumu dēļ Grieķija nespēj pārbaudes uz vietas attiecībā uz īpašajiem pasākumiem, kas noteikti par labu Egejas jūras nelielajām salām, izpildīt saskaņā ar Īstenošanas regulas (ES) Nr. 181/2014 13. panta 2. punkta un 20. panta noteikumiem, tad, atkāpjoties no minētajiem pantiem, tā var nolemt:

                                       a)

                                       uz vietas veicamās pārbaudes aizstāt ar jaunajām tehnoloģijām, tostarp ģeomarķētiem fotoattēliem, datētiem fotoattēliem, datētiem drona pārlidojuma ziņojumiem, videokonferencēm ar atbalsta saņēmējiem vai jebkādiem attiecīgiem dokumentāriem pierādījumiem, kuri varētu palīdzēt verificēt pasākumu īstenošanas pareizību;

                                       b)

                                       attiecībā uz 2020. pieprasījumu gadu šīs pārbaudes drīkst veikt visu gadu jebkurā laikā, kad ir iespējams pārbaudīt atbilstības nosacījumu ievērošanu, t. sk. pēc galīgā maksājuma veikšanas.

                                 Lai saglabātu pienācīgu pārliecību par izdevumu likumību un pareizību un par atbilstību savstarpējās atbilstības prasībām un standartiem, Grieķija pirmajā daļā paredzēto atkāpju izmantošanai un jo īpaši pārbaužu kalendārā grafika mainīšanai vai pārbaužu skaita samazināšanai nosaka alternatīvas metodikas izmantošanas procedūras.

                           6.   Kad Regulas (ES) Nr. 1306/2013 59. panta 5. punktu piemēro attiecībā uz nākamo pieprasījumu gadu, to pārbaužu rezultātus, kas veiktas saskaņā ar šā panta 2. un 4. punktu, neņem vērā. Tomēr kontroles intensitātes palielinājumu, kas 2020. pieprasījumu gadā būtu bijis jāpiemēro saskaņā ar minēto noteikumu, atbilstoša palielinājuma veidā piemēro 2021. pieprasījumu gadā.”

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
            To piemēro no 2020. gada 20. aprīļa.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 16. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 347, 20.12.2013., 549. lpp.

            (2)  OV L 78, 20.3.2013., 23. lpp.

            (3)  OV L 78, 20.3.2013., 41. lpp.

            (4)  Komisijas Īstenošanas regula (ES) 2020/532 (2020. gada 16. aprīlis), ar kuru attiecībā uz 2020. gadu un attiecībā uz dažām administratīvajām pārbaudēm un pārbaudēm uz vietas, kas piemērojamas kopējās lauksaimniecības politikas satvarā, atkāpjas no Īstenošanas regulas (ES) Nr. 809/2014, (ES) Nr. 180/2014, (ES) Nr. 181/2014, (ES) 2017/892, (ES) 2016/1150, (ES) 2018/274, (ES) 2017/39, (ES) 2015/1368 un (ES) 2016/1240 (OV L 119, 17.4.2020., 3. lpp.).

            (5)  Komisijas Īstenošanas regula (ES) Nr. 809/2014 (2014. gada 17. jūlijs), ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).

            (6)  Komisijas Īstenošanas regula (ES) Nr. 180/2014 (2014. gada 20. februāris), ar kuru nosaka piemērošanas noteikumus Eiropas Parlamenta un Padomes Regulai (ES) Nr. 228/2013, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (OV L 63, 4.3.2014., 13. lpp.).

            (7)  Komisijas Īstenošanas regula (ES) Nr. 181/2014 (2014. gada 20. februāris), ar kuru nosaka piemērošanas noteikumus Eiropas Parlamenta un Padomes Regulai (ES) Nr. 229/2013, ar ko nosaka īpašus pasākumus lauksaimniecībā par labu Egejas jūras nelielajām salām (OV L 63, 4.3.2014., 53. lpp.).